Alfabyt polski lo ślůnskij godki
Alfabyt polski lo ślůnskij godki je używany uode fest downa, skuli tygo, co nojwjyncyj Ślůnzokůw mjyszko we Polsce, kaj uczům śe we polskich szulach a abecadło, kery nojwyncyj znajům to je polske abecadło. We tym alfabyće je atoli połowa Ślůnskich neczajtůw we Polsce[1] a tyż a cajtůngůw.
Kůntrowersyjo[Sprowjej]
Pisańy we tym szrajbůnku je fest průblematycznům zachům, bo ntp. ź do śe pisać kej ź lebo zi, co dowo problyma we słowach typu zicherka. Istńije ty ryzyko zatracyńo wymowy Ślůnskij - ńy mo jydnyj metody na zapisańy ů, ntp. Słowo “Ślůnsk” pisze śe Ślonsk, Ślónsk, Ślunsk lebo ańi Śląsk (nosowygo o we naszyj godce ńy ma).
Jednako zacha mo śe tyż do prelabjalizacyje – uo kej we słowje "uorgańizacyjo" pisze śe ło – łogranizacyjo, co ńy mo cweka bestůż, co łůmane je prawidło uo ł kej nostympcy l welaryzowanygo. Alfabyt polski lo Ślůnskij godki je krytykowany uod zwolyńńikůw nowych szrajbůnkůw[zdrzůdło?].
Buchsztaby[Sprowjej]
Aa Bb Cc Ćć Dd Ee Ff Gg Hh Ii Jj Kk Ll Łł Mm Nn Ńń Oo Óó Pp Rr Ss Śś Tt Uu Ww Yy Zz Źź Żż
A tyż dwanośće wjeloznokůw:
ch cz dz dź dż rz sz ci ni si zi dzi.
szl_Latn szl_Latn szl_Latn szl_Latn szl_Latn szl_Latn wol_Latn szl_Latn pol_Latn